

## PLANINSKO DRUŠTVO BREŽICE

# vas vabi na 43. tradicionalni novoletni pohod na

#  KUM, (1220 m)

Izlet bo vodila vodnica PZS Mija Novak

**Odhod bo v četrtek, 2. januarja 2025, ob 7.09 uri**

**z železniške postaje Brežice (na železniški postaji se zberemo ob 7.00).**

Poleg skupine, ki jo vodita vodnika Franci Kržan in Tine Vimpolšek in poteuje s kombijem (razpis je objavljen posebej),

imate planinci možnost, da se pridružite na pohodu skupini, ki jo vodi vodnica Mija Novak in potuje z vlakom.

**Zahtevnost poti:** lahka, morda snežna pot

**Dolžina hoje:** 7 do 8 ur

**Višinska razlika:** okoli 900 m

**Potrebna oprema:** planinska obutev in obleka za zimske razmere v sredogorju,

rezervno perilo, kapa, rokavice, gamaše, pohodne palice

**Prehrana:** iz nahrbtnika ali v planinskem domu na Kumu

**Prevoz: z vlakom, cena prevoza je 3 € v eno smer.**

**Prijave : do 1. 1. 2025**

 **Prijave zbira Mija Novak na telefon 040 655 903.**

**Kum** je s 1220 metri najvišji vrh Posavskega hribovja. Zaradi svoje višine in impozantne lege si je prislužil zveneče ime Zasavski Triglav. Na vrhu Kumu je planinski dom, ki se je v letu 2015 okitil z naslovom Naj planinske koče 2015. Na vrhu se nahajata tudi cerkev sv. Neže in oddajnik. Ob lepem vremenu razgled z vrha seže od bližnjega Posavskega hribovja do nekoliko bolj oddaljenih Kamniških in Savinjskih Alp, Karavank in Julijskih Alp s Triglavom.

Izhodišče poti za to skupino bo v Trbovljah, od koder gremo čez Čebulovo dolino do doma na Kumu. Za spust v dolino imamo več možnosti – po isti poti v Trbovlje, lahko se spustimo v Zagorje, Hrastnik ali Radeče. O tem se bomo dogovorili na Kumu. Domov v Brežice bomo potovali z vlakom, ki gre iz Trbovlje okoli 17.00.
Na Kumu nas čakajo naši prijatelji iz PD Kum Trbovlje.

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan upoštevati navodila in odločitve vodnika !**

**Želimo vam varno in srečno hojo in lep planinski dan.** **Srečno!**